CELEX: 32006D0572
Language: mt
Date: 2006-08-18 00:00:00
Title: Deċiżjoni tal-Kummissjoni tat- 18 ta' Awwissu 2006 li temenda d-Deċiżjoni 2005/393/KE dwar żoni ristretti fir-rigward tal- bluetongue fi Spanja u l-Portugall (innotifikata taħt dokument numru C(2006) 3700) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1102
            
         DEĊIŻJONI TAL-KUMMISSJONI
   tat-18 ta' Awwissu 2006
   li temenda d-Deċiżjoni 2005/393/KE dwar żoni ristretti fir-rigward tal-bluetongue fi Spanja u l-Portugall
   (innotifikata taħt dokument numru C(2006) 3700)
   (Test b'rilevanza għaż-ŻEE)
   (2006/572/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/75/KE ta' l-20 ta' Novembru 2000 li tistabbilixxi dispożizzjonijiet speċifiċi għall-kontroll u l-qerda tal-bluetongue
       (1), u b'mod partikolari l-Artikolu 8(3)(c) u t-tielet paragrafu ta' l-Artikolu 19 tagħha,
   Billi:
   
               (1)
            
            
               Id-Direttiva 2000/75/KE tistabbilixxi regoli u miżuri ta' kontroll biex jiġi kkumbattut il-bluetongue fil-Komunità, inkluż it-twaqqif ta' żoni ta' protezzjoni u ta' sorveljanza u projbizzjoni li ma jippermettux li annimali jħallu dawn iż-żoni.
            
         
               (2)
            
            
               Id-Deċiżjoni tal-Kummissjoni 2005/393/KE tat-23 ta' Mejju 2005 dwar żoni ta' protezzjoni u ta' sorveljanza u kundizzjonijiet li japplikaw għall-movimenti minn jew f'dawn iż-żoni (2) tipprovdi għad-demarkazzjoni taż-żoni ġeografiċi globali fejn iż-żoni ta' protezzjoni u sorveljanza (“iż-żoni ristretti”) għandhom jiġu stabbiliti mill-Istati Membri għal dak li għandu x'jaqsam mal-bluetongue.
            
         
               (3)
            
            
               Spanja infurmat lill-Kummissjoni li l-preżenza ta' l-organiżmu li jittrasmetti l-marda nstab f'għadd ta' żoni periferiċi taż-żona ristretta.
            
         
               (4)
            
            
               Għaldaqstant, iż-żona ristretta relatata ma' Spanja għandha tiġi estiża u għandha titqies d-data disponibbli dwar l-ekoloġija ta' l-organiżmu li jittrasmetti l-marda u l-evoluzzjoni ta' l-attività staġjunali tiegħu.
            
         
               (5)
            
            
               Il-Portugall informa lill-Kummissjoni li ebda vajrus ma ċċirkola fil-provinċji ta' Oleiros, Sertã u Vila de Rei minn Novembru 2005.
            
         
               (6)
            
            
               Konsegwentement, dawn il-provinċji għandhom jitqiesu ħielsa mill-bluetongue u, fuq il-bażi tat-talba sostanzjata mressqa mill-Portugall, għandhom jitneħħew mil-lista li telenka ż-żoni ristretti.
            
         
               (7)
            
            
               Id-Deċiżjoni 2005/393/KE għandha għalhekk tiġi emendata.
            
         
               (8)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI
   Artikolu 1
   L-Anness għad-Deċiżjoni 2005/393/KE huwa emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tapplika mill-jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar it-18 ta' Awwissu 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 327, 22.12.2000, p. 74.
   
      (2)  ĠU L 130, 24.5.2005, p. 22. Deċiżjoni kif emendata l-aħħar mid-Direttiva 2006/273/KE (ĠU L 99, 7.4.2006, p. 35).
   
      ANNESS
      
                  (1)
               
               
                  Fl-Anness I tad-Deċiżjoni 2005/393/KE, il-lista taż-żoni ristretti f'Żona E (serotip 4), li għandha x'taqsam ma' Spanja għandha tinbidel b'dan li ġej:
                  “Spanja:
                  
                  
                              —
                           
                           
                              ir-Reġjun awtonomu ta' Estremadura: il-provinċji ta' Cáceres, Badajoz;
                           
                        
                              —
                           
                           
                              ir-Reġjun awtonomu ta' l-Andalucia: il-provinċji ta' Cádiz, Córdoba, Huelva, Jaén (il-comarcas ta' Alcalá la Real, Andújar, Huelma, Jaén, Linares, Santiesteban del Puerto, Ubeda), Málaga, Sevilla;
                           
                        
                              —
                           
                           
                              ir-Reġjun awtonomu ta' Castilla-La Mancha: il-provinċji ta' Albacete (il-comarca ta' Alcaraz), Ciudad Real, Toledo;
                           
                        
                              —
                           
                           
                              ir-Reġjun awtonomu ta' Castilla y León: il-provinċji ta' Avila (comarcas ta' Arenas de San Pedro, Candeleda, Cebreros, Las Navas del Marqués, Navaluenga, Sotillo de la Adrada), Salamanca (il-comarcas ta' Béjar, Ciudad Rodrigo u Sequeros);
                           
                        
                              —
                           
                           
                              ir-Reġjun awtonomu ta' Madrid: il-provinċja ta' Madrid (il-comarcas ta' Alcalá de Henares, Aranjuez, Arganda del Rey, Colmenar Viejo, El Escorial, Grinon, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés).”
                           
                        
            
                  (2)
               
               
                  Fl-Anness I tad-Deċiżjoni 2005/393/KE, il-lista taż-żoni ristretti f'Żona E (serotip 4), li għandha x'taqsam ma' Spanja għandha tinbidel b'dan li ġej:
                  “il-Portugall:
                  
                  
                              —
                           
                           
                              Id-Direzzjoni Reġjonali ta' l-Agrikultura ta' Algarve: il-concelhos kollha
                           
                        
                              —
                           
                           
                              Id-Direzzjoni Reġjonali ta' l-Agrikultura ta' Alentejo: il-concelhos kollha
                           
                        
                              —
                           
                           
                              Id-Direzzjoni Reġjonali ta' l-Agrikultura ta' Ribatejo e Oeste: il-concelhos ta' Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes u Sardoal.
                           
                        
                              —
                           
                           
                              Id-Direzzjoni Reġjonali ta' l-Agrikultura ta' Beira Interior: il-concelhos ta' Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão u Mação.”